stanford-oval/wikipedia huggingface dataset:
John Evelyn
Elämä

Evelyn syntyi varakkaaseen perheeseen joka oli kerännyt omaisuutensa ruutia myymällä. Hän syntyi Surreyssä, mutta kasvoi Sussexissä. Hän kävi useassa koulussa, mukaan lukien Oxfordin yliopistossa, ja liittyi brittiläiseen armeijaan, mutta päätti myöhemmin matkata ulkomaille jottei hänen tarvitsisi ottaa osaa sisällissotaan.
Eurooppaa kiertäessä hän kirjoitti useita tärkeitä päiväkirjoja, ja opiskeli ja osallistui luentoihin eri aiheista. Vuonna 1647 hän nai Englannin suurlähettilään Sir Richard Brownen tyttären, Mary Brownen. Hän asettu vaimonsa kanssa asumaan Lontooseen vuonna 1652. Hän sai vaimonsa kanssa kahdeksan lasta, jotka olivat Richard (1652-1658), John (1653-1654), John Jr. (1655-1699), George (1657-1658), Richard II (1664), Mary (1665-1685), Elizabeth (1667-1685) sekä Susanna (1669-1754). Lapsista kolme kuoli alle vuoden ikäisinä ja vain Susanna Evelyn eli vanhempiansa pidempään 1700 luvulle asti.
Vuonna 1694 Evelyn muutti takaisin Surreyhin hänen isoveljensä Georgen takia. George Evelynillä ei ollut lasta, joka voisi periä hänen perheensä tiloja. Tämän vuoksi John Evelyn peri tilukset Georgen kuoltua vuonna 1699.
Evelyn kuoli Lontoossa 1706, jolloin hänen lapsenlapsensa Sir John Evelyn peri hänen talonsa. Evelynin vaimo, Mary, kuoli kolme vuotta myöhemmin vuonna 1709. He ovat molemmat haudattuina Evelynin kappeliin Lontoossa. Vuonna 1992 John ja Mary Evelynin pääkallot ryöstettiin kappelista lattian alta, eikä niitä ole vielä löydetty.
Kuvia

Hendrik van der Borcht II:n muotokuva Evelynistä, 1641
Robert Nanteulin muotokuva Evelynistä vuodelta 1650
Sir Godfrey Knellerin muotokuva Evelynistä, 1687
Jalasjärven Jalas

| Jalasjärven Jalas |
| --- | --- |

Koko nimi:  Jalasjärven Jalas
Perustettu:  1914
Kaupunki:  Kurikka
Kenttä:  Pukkioniemen pesäpallokenttä
Miesten sarjataso:  Maakuntasarja
Naisten sarjataso:  Ykköspesis
Värit:                
Naisten pelinjohtaja:  Jukka-Pekka Tuomela
Omistaja:  Jalasjärven Jalas ry
Infobox OKVirheellinen NIMI-arvo: 
Jalasjärven Jalas on kurikkalainen urheiluseura, jolla on toimintaa hiihdossa, pesäpallossa, jalkapallossa, lentopallossa, painissa, salibandyssa, sulkapallossa, suunnistuksessa ja yleisurheilussa. Jalaksen tunnetuin urheilija on kävelijä Jarkko Kinnunen.
Lajijaostot > Jalkapallo

Jalkapallossa Jalaksella on toimintaa sekä miehissä jotka pelaavat VI-divisioonaa, sekä junioreissa 8-vuotiaista 17-vuotiaisiin poikiin sekä C-ikäisissä tytöissä.
Lajijaostot > Lentopallo

Lentopallossa miesten joukkueet pelaa 4-sarjassa ja harrastesarjassa, sekä naisten joukkue 3-sarjassa. Junioritoimintaa on lähes kaikissa ikäluokissa.
Lajijaostot > Pesäpallo

Pesäpallossa Jalasjärven Jalaksella on useita joukkueita. Naisten edustusjoukkue toiseksi korkeimmalla sarjatasolla, Ykköspesiksessä kaudella 2022.
Lajijaostot > Salibandy

Salibandyssa Jalasjärven Jalaksella on toimintaa lasten kerhoista aikuisten sarjajoukkueisiin. Jaoksella on useita juniorijoukkueita F-junioreista C-junioreihin, jotka pelaavat liiton aluesarjoja. Miesten ja naisten edustusjoukkueet pelaavat 3. divisioonassa. Jaoksella on yli 200 pelaajaa.
Jiri Tammilehto

Jiri-Henrik Tammilehto (s. 17. huhtikuuta 1978 Pori) on suomalainen iskelmälaulaja. Tammilehto aloitti lauluharrastuksensa karaoken merkeissä vuonna 2007. Voitettuaan monia karaokekilpailuja hän otti myös kahdesti osaa tangomarkkinakilpailuihin. Tangomarkkinoilla Tammilehto pääsi kahdesti semifinaalikarsintoihin. Vuodesta 2012 lähtien Tammilehto oli esiintynyt tanssilavoilla Tapani Riipan tanssiorkesterin kera. Vuonna 2014 Tapani Riipan tanssiorkesteri muutti nimensä Esperanzaksi. Samana vuonna Tammilehto osallistui myös Kokkolan seudun harmonikkakerhon toimintaan, jossa hän toimii edelleen pääsolistina. [lähde? ]
Keikkailu jatkuu sekä Esperanzan, Muukalaisten että Kokkolan seudun harmonikkakerhon kanssa (2020). Tammilehto aloitti keikkailun Muukalaiset-kantribändin kanssa vuonna 2019. Hän on keikkaillut ympäri Suomen tanssilavoja ja myös ulkomailla, kuten Ruotsissa ja Espanjassa Teneriffalla. Tammilehto on keikkaillut myös bigbandien, kuten Guardia Nuevan ja YTS:n, kera. [lähde? ]
Vuonna 2012 Tammilehto julkaisi ensimmäisen levynsä Maxisingle omakustanteena nimellä Jiri-Henrik Tammilehto.  Levyllä on kappaleet Sielun molli, Kotka etsii kotiaan sekä Suuret saappaat. Hän teki myös levyn vuonna 2014 Esperanza-orkesterin kanssa. Levyllä on kappaleet Kun herään, Alamäki ja Ohtakarin kesä. Tammilehto myös aloitti vuonna 2019 levyjen tekemisen Muukalaisten kanssa. Kappaleita on Kun hämärään piettyy maa sekä Auringonlasku. [lähde? ]
Helena Värri

Helena Värri (25. maaliskuuta 1960 Karhula – 13. joulukuuta 2021 Helsinki) oli suomalainen musiikkielämän vaikuttaja.
Värri sai lapsena perheensä kotiin pianon ja aloitti pianotunnit Kotkan musiikkiopistossa. Hän jatkoi musiikkiopintojaan Turun konservatoriossa ja opiskeli kuoronjohtoa Klemetti-opistossa. Värri perehtyi jatko-opinnoissaan taidehallintoon ja valmistui maisteriksi Turun yliopistosta. Hän aloitti 24-vuotiaana työskentelyn Turun keskusvankilan kanttorina ja jatkoi työskentelyä Varsinais-Suomen seurakunnissa. Hän johti lapsi- sekä eläkeläiskuoroja ja antoi pianonsoiton opetusta.
Värri työskenteli vuosikymmenen ajan Vantaalla seurakunnan musiikkisihteerinä. Lisäksi hän oli Vantaan Barokki -tapahtuman toiminnanjohtaja ja koordinoi Vantaan Pyhän Laurin kirkon 500-vuotisjuhlallisuudet. Värri toimi tämän jälkeen lähes kahdenkymmenen vuoden ajan keskeisenä vaikuttajana Espoon musiikkielämässä. Hän oli Sellosalin johtaja ja Tapiola Sinfoniettan intendentti. Vuonna 2017 Värristä tuli Suomen Sinfoniaorkesterit ry:n toiminnanjohtaja. Hän sairastui syksyllä 2021 haimasyöpään ja kuoli saman vuoden joulukuussa 61-vuotiaana.
The Shadow Cabinet

| The Shadow Cabinet Wuthering Heights |
| --- | --- | --- |

Studioalbumin tiedot
 Äänitetty : 2006
 Julkaistu: 2006
 Tuottaja(t): Tommy Hansen
 Tyylilaji: power metal, folk metal
 Kesto: 54.45
 Levy-yhtiö: Locomotive
Wuthering Heightsin muut julkaisut
| Far from the Madding Crowd 2004 | The Shadow Cabinet 2006 | Salt 2010 |
The Shadow Cabinet on tanskalaisen Wuthering Heights -metalliyhtyeen neljäs studioalbumi vuodelta 2006.
Kappaleet

Demon Desire – 5.18
Beautifool – 5.02
The Raven – 4.47
Faith - Apathy Divine Part I – 8.13
Envy – 6.41
Snow - Apathy Divine Part II – 5.48
Sleep – 4.45
I Shall Not Yield – 6.40
Reason ... ? – 0.31
Carpe Noctem - Seize the Night – 7.47
Midnight Song – 4.32 (Euroopan bonus taita)
Shadow of a Gipsy (Japanin bonus raita)
Roaming Far from Home (Live at ProgPower USA 2004, USA:n bonusraita)
Kokoonpano

Erik Ravn – kitara, kosketinsoittimet, mandoliini, narration, taustalaulu
Nils Patrik Johansson – laulu
Morten Gade Sørensen – rummut, percussion, taustalaulu
Andreas Lindahl – kosketinsoittimet, taustalaulu
Martin Arendal – kitara
Teddy "Dr.Müller" Möller – basso
Kokoonpano > Vierailevat muusikot

Lisbeth Sagen – viulu
Tommy Hansen – kosketinsoittimet, taustalaulu
Tina Gunnarsson – taustalulu
Niklas Kupper – taustalaulu
Arvostelut

Allmusic:
Blabbermouth: 8.5/10
Imperiumi: 9/10
Metal Storm: 9.0/10
Aiheesta muualla

The Shadow Cabinet Discogsissa. (englanniksi)
Albumi The Shadow Cabinet Encyclopaedia Metallum -sivustolla (englanniksi)
Judit leikkaa Holoferneen pään irti

| Judit leikkaa Holoferneen pään irti |
| --- | --- |

Nimi:  Judit leikkaa Holoferneen pään irti
Tekijä:  Caravaggio
Valmistumisvuosi:  n. 1598–1599 tai 1602
Taiteenlaji:  öljymaalaus kankaalle
Korkeus:  145 cm
Leveys:  195 cm
Sijainti:  Galleria Nazionale d'Arte Antica, Palazzo Barberini
Paikkakunta:  Rooma, Italia
Koordinaatit:  44°57'31.0"N, 93°16'23.5"W
Judit leikkaa Holoferneen pään irti on italialaisen Caravaggion 1500-luvun lopussa, mahdollisesti 1598 tai 1599 valmistunut öljymaalaus.
Se esittää raamatullista kohtausta Juditin kirjasta, missä Judit surmaa assyrialaisten sotapäällikkö Holoferneen. Maalaus oli pitkään kadoksissa, kunnes se löydettiin uudestaan vuonna 1950.
Johnny Gill (vuoden 1990 albumi)

| Johnny Gill Johnny Gill |
| --- | --- | --- |

Studioalbumin tiedot
 Äänitetty : syyskuu 1989 – helmikuu 1990
 Julkaistu: 17. huhtikuuta 1990
 Tuottaja(t): Jimmy Jam ja Terry Lewis, L.A. & Babyface, Nat Adderley, Jr.
 Tyylilaji: R&B, new jack swing
 Kesto: 48.35
 Levy-yhtiö: Motown
Listasijoitukset
  Billboard 200: 8.  Top R&B/Hip-Hop Albums: 1.
Johnny Gillin muut julkaisut
| Chemistry 1985 | Johnny Gill 1990 | Provocative 1993 |
Johnny Gill on yhdysvaltalaisen laulajan Johnny Gillin kolmas eponyymi albumi ja ensimmäinen, joka julkaistiin Motown Records -levy-yhtiöllä. Albumi julkaistiin 17. huhtikuuta 1990 ja siltä julkaistiin singlet ”Rub You the Right Way”, ”My, My, My”, ”Wrap My Body Tight” sekä ”Fairweather Friend”. Se julkaistiin Gillin yhtyeen New Editionin ollessa tauolla. Albumi sijoittui muun muassa Billboard 200 -albumilistan 8. sijalle ja Top R&B/Hip-Hop Albums -albumilistan ensimmäiselle sijalle.
Kappaleet

Rub You the Right Way – 5.30
Fairweather Friend – 4.35
Wrap My Body Tight – 4.38
Feels So Much Better – 4.36
Never Know Love – 4.26
My, My, My – 5.21
Lady Dujour – 4.57
Just Another Lonely Night – 4.10
Giving My All to You – 5.19
Let's Spend the Night – 3.56
My, My, My (Reprise) – 1.11
Arvostelut

AllMusic:
Judit Ágoston-Mendelényi

| Mitalit> Maa:   Unkari.Naisten miekkailu. Olympialaiset  | Mitalit> Maa:   Unkari.Naisten miekkailu. Olympialaiset  | Mitalit> Maa:   Unkari.Naisten miekkailu. Olympialaiset  | Maa:   Unkari> Naisten miekkailu. |
| --- | --- | --- | --- |
|  Kultaa | Tokio 1964 | floretti, joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Torino 1961 | floretti, joukkuekilpailu |  |
|  Hopeaa | Wien 1971 | floretti, joukkuekilpailu |  |
|  Pronssia | Havanna 1969 | floretti, joukkuekilpailu |  |
Judit Ágoston-Mendelényi (21. tammikuuta 1937 Miskolc – 12. toukokuuta 2013) oli unkarilainen miekkailija ja olympiavoittaja. Hän kilpaili vuoden 1964 kesäolympialaisissa Tokiossa ja oli siellä mukana voittamassa kultaa naisten floretin joukkuekilpailussa.
Ágoston-Mendelényi voitti miekkailun maailmanmestaruuskilpailuissa kaksi hopeista ja yhden pronssisen mitalin. Hänen puolisonsa oli miekkailija ja olympiavoittaja Tamás Mendelényi.
Sermitsiaq (lehti)

Sermitsiaq on Grönlannissa ilmestyvä sanomalehti, joka on saanut nimensä Sermitsiaq-vuoren mukaan.
Lehti ilmestyi ensimmäisen kerran 21. toukokuuta 1958 puhtaasti grönlanninkielisenä paikallislehtenä Nuukissa. Lehti oli grönlanninkielinen vaihtoehto tanskankieliselle Mikken-lehdelle. 22. marraskuuta 1958 Sermitsiaq ilmestyi ensimmäistä kertaa kaksikielisenä lehtenä.
Sermitsiaq oli paikallislehti Nuukissa vuoteen 1980 asti, jolloin se alkoi ilmestyä maanlaajuisesti. Lehti kehittyi poliittisemmaksi vuoden 1980 tienoilla, kun itsehallinto oli tullut voimaan edellisenä vuonna.
Lehti ilmestyy joka perjantai.
Aiheesta muualla

Lehden kotisivut (tanskaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: da:Sermitsiaq (avis)
Käännös suomeksi
Jalkapallon Afrikan-mestaruuskilpailut 2015

| Jalkapallon Afrikan-mestaruuskilpailut 2015> Orange Africa Cup of Nations Equatorial Guinea 2015 CAN 2015 |
| --- | --- |


Joukkueet:  16 (yhdestä maanosasta)
 :  51 karsijasta
Isäntämaa:   Päiväntasaajan Guinea
Ajankohta:  17. tammikuuta – 8. helmikuuta 2015
Mitalistit:  
–  Kultaa:   Norsunluurannikko
–  Hopeaa:   Ghana
–  Pronssia:   Kongon demokraattinen tasavalta
Ottelut:  32
Maalit:  68 (2,13 ottelua kohti)
Maalintekijä:   André Ayew  Dieumerci Mbokani  Thievy Bifouma  Javier Balboa  Ahmed Akaichi (3 maalia)
Paras pelaaja:   Christian Atsu
Jalkapallon Afrikan-mestaruuskilpailut 2015 järjestettiin Päiväntasaajan Guineassa 17. tammikuuta – 8. helmikuuta 2015. Alun perin turnauksen isäntämaa oli Marokko, mutta marraskuussa 2014 maa kieltäytyi järjestelyistä Länsi-Afrikan ebolaepidemiaan vedoten. Myöhemmin marraskuussa Afrikan jalkapalloliitto CAF valitsi uudeksi isännäksi Päiväntasaajan Guinean ja sulki samalla Marokon joukkueen pois turnauksesta. Vuoden 2015 mestaruuskilpailut olivat järjestyksessään 30:nnet.
Karsinnat

Karsintoihin osallistui yhteensä 51 maata, joista lopputurnaukseen selviytyi 16. Alkulohkojen arvonnat suoritettiin Päiväntasaajan Guinean pääkaupungissa Malabossa 3. joulukuuta 2014.
| --- | --- |
  Algeria   Burkina Faso   Etelä-Afrikka   Gabon   Ghana   Guinea   Kamerun   Kap Verde :   Kongon demokraattinen tasavalta   Kongon tasavalta   Norsunluurannikko   Mali   Päiväntasaajan Guinea   Senegal   Tunisia   Sambia
Ottelupaikat

Turnauksen otteluita pelattiin neljällä eri stadionilla. Loppuottelun pelipaikka oli Estadio de Bata.
| Bata | Malabo | Mongomo | Ebebiyín |
| --- | --- | --- | --- |
| Estadio de Bata | Nuevo Estadio de Malabo | Estadio de Mongomo | Nuevo Estadio de Ebebiyín |

| Kapasiteetti: 35 000 | Kapasiteetti: 12 250 | Kapasiteetti: 15 000 | Kapasiteetti: 8 000 |
Lohkoarvonta

Lohkoarvonta suoritettiin 3. joulukuuta 2014 Malabossa, Päiväntasaajan Guineassa. Kuusitoista maata oli jaettu neljään koriin, joista ensimmäisessä korissa oli neljä parasta maata. Päiväntasaajan Guinea on ensimmäisessä arvontakorissa isäntämaana. Loput viisitoista maata on sijoitettu niiden kolmen edellisten Afrikan-mestaruuskilpailujen tilastojen mukaan.
| Kori 1 | Kori 2 | Kori 3 | Kori 4 |
| --- | --- | --- | --- |
|  Päiväntasaajan Guinea  Ghana  Norsunluurannikko  Sambia |  Burkina Faso  Mali  Tunisia  Algeria |  Kap Verde  Etelä-Afrikka  Kamerun  Gabon |  Guinea  Senegal  Kongon demokraattinen tasavalta  Kongon tasavalta |
Erotuomarit

| 0 | 1 | 2 |
| --- | --- | --- |
|   Mehdi Abid Charef   Juste Ephrem Zio   Néant Alioum   Noumandiez Doué   Gehad Grisha   Bamlak Tessema Weyesa   Eric Otogo-Castane   Bakary Gassama  |   Joseph Odartei Lamptey   Aboubacar Mario Bangoura   Sylvester Kirwa   Hamada Nampiandraza   Koman Coulibaly   Ali Lemghaifry   Rajindraparsad Seechurn   Bouchaïb el-Ahrach  |   Maguette Ndiaye   Malang Diedhiou   Bernard Camille   El Fadil Mohamed Hussein   Victor Gomes   Mohamed Said Kordi   Janny Sikazwe  |
Alkulohkot > Lohko A

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|   Kongon tasavalta  | 3 |  2  |  1  |  0  |  4  |  2  | +2 | 7 |
|   Päiväntasaajan Guinea  | 3 |  1  |  2  |  0  |  4  |  1  | +3 | 5 |
|   Gabon  | 3 |  1  |  0  |  2  |  2  |  3  | -1 | 3 |
|   Burkina Faso  | 3 |  0  |  1  |  2  |  1  |  4  | -3 | 1 |
Alkulohkot > Lohko B

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|   Tunisia  | 3 |  1  |  2  |  0  |  4  |  3  | +1 | 5 |
|   Kongon demokraattinen tasavalta  | 3 |  0  |  3  |  0  |  2  |  2  | 0 | 3 |
|   Kap Verde  | 3 |  0  |  3  |  0  |  1  |  1  | 0 | 3 |
|   Sambia  | 3 |  0  |  2  |  1  |  2  |  3  | -1 | 2 |
Alkulohkot > Lohko C

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|   Ghana  | 3 |  2  |  0  |  1  |  4  |  3  | +1 | 6 |
|   Algeria  | 3 |  2  |  0  |  1  |  5  |  2  | +3 | 6 |
|   Senegal  | 3 |  1  |  1  |  1  |  3  |  4  | -1 | 4 |
|   Etelä-Afrikka  | 3 |  0  |  1  |  2  |  3  |  6  | -3 | 1 |
Alkulohkot > Lohko D

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|   Norsunluurannikko  | 3 |  1  |  2  |  0  |  3  |  2  | +1 | 5 |
|   Guinea  | 3 |  0  |  3  |  0  |  3  |  3  | 0 | 3 |
|   Mali  | 3 |  0  |  3  |  0  |  3  |  3  | 0 | 3 |
|   Kamerun  | 3 |  0  |  2  |  1  |  2  |  3  | -1 | 2 |
Guinea ja Mali olivat tasapisteissä keskinäisen ottelun suhteen, sekä maalieron ja tehtyjen maalien kanssa. Jatkopaikka suoritettiin arvonnalla, joka pidettiin 29. tammikuuta 2015 kello 16.00 paikallista aikaa Hilton Malabossa. Arvonnan voitti Guinea.
Pudotuspelit > Pronssiottelu

Pronssiottelussa ei pelattu jatkoaikaa.
Maalintekijät

| 0 | 1 | 2 | 3 |
| --- | --- | --- | --- |
|  3 maalia:  André Ayew   Dieumerci Mbokani   Thievy Bifouma   Javier Balboa   Ahmed Akaichi 2 maalia:  Christian Atsu   Jeremy Bokila   Wilfried Bony   Gervinho   Max Gradel  |  1 maali:  Nabil Bentaleb   Faouzi Ghoulam   Riyad Mahrez   Islam Slimani   El Arbi Soudani   Aristide Bancé   Oupa Manyisa   Mandla Masango   Thuso Phala   Pierre-Emerick Aubameyang   Malick Evouna   Kwesi Appiah   Jordan Ayew   John Boye   Asamoah Gyan   Wakaso Mubarak   Kévin Constant   Ibrahima Traoré   Mohamed Yattara   Benjamin Moukandjo   Ambroise Oyongo  |   Héldon Ramos   Yannick Bolasie   Joël Kimwaki   Férébory Doré   Fabrice N'Guessi Ondama   Prince Oniangue   Modibo Maïga   Bakary Sako   Sambou Yatabaré   Seydou Doumbia   Wilfried Kanon   Yaya Touré   Emilio Nsue   Iván Salvador   Emmanuel Mayuka   Given Singuluma   Mame Biram Diouf   Kara Mbodj   Moussa Sow   Yassine Chikhaoui   Mohamed Ali Moncer  |  1 oma maali:  Thulani Hlatshwayo (lohkovaiheessa Algeriaa vastaan)  |
Palkinnot

Paras maalintekijä (Pepsi Highest Scorer)
André Ayew (3 maalia, 2 syöttöä)
Paras pelaaja (Orange Man of the Competition)
Christian Atsu
Paras maali (Nissan Goal of the tournament)
Christian Atsu puolivälierissä Guineaa vastaan
Reilun pelin pelaajapalkinto (Samsung Fair Player of the Tournament)
Kwesi Appiah
Reilun pelin palkinto (Fair Play of the tournament)
Kongon demokraattinen tasavalta
Aiheesta muualla

Wikimedia Commonsissa on kuvia tai muita tiedostoja aiheesta .
Afrikan jalkapalloliiton kotisivut
Jalkapallon Afrikan-mestaruuskilpailut
Sudan 1957
Egypti 1959
Etiopia 1962
Ghana 1963
Tunisia 1965
Etiopia 1968
Sudan 1970
Kamerun 1972
Egypti 1974
Etiopia 1976
Ghana 1978
Nigeria 1980
Libya 1982
Norsunluurannikko 1984
Egypti 1986
Marokko 1988
Algeria 1990
Senegal 1992
Tunisia 1994
Etelä-Afrikka 1996
Burkina Faso 1998
Ghana ja Nigeria 2000
Mali 2002
Tunisia 2004
Egypti 2006
Ghana 2008
Angola 2010
Gabon ja Päiväntasaajan Guinea 2012
Etelä-Afrikka 2013
Päiväntasaajan Guinea 2015
Gabon 2017
Egypti 2019
Kamerun 2021
Norsunluurannikko 2023
Marokko 2025
Kenia/Tanzania/Uganda 2027
Johnny Green

John Waldo Green (10. lokakuuta 1908 – 17. toukokuuta 1989) oli yhdysvaltalainen säveltäjä, kapellimestari ja pianisti. Hänen tunnetuimpia sävellyksiään ovat ”Body and Soul” (1930), ”Out of Nowhere” (1931) ja ”I Cover the Waterfront” (1933). Elokuvamusiikkisovituksillaan hän sai uransa aikana yhteensä 14 Oscar-ehdokkuutta, ja voitti palkinnon yhteensä neljä kertaa elokuvista Sinun kanssasi kahden (1948), Pariisin lumoissa (1951), West Side Story (1961) ja Oliver! (1968). Hän toimi myös neljästi Oscar-gaalan musiikillisena johtajana.
Elämä

Green syntyi New Yorkissa vuonna 1908. Hän opiskeli New Yorkin sotilasakademiassa ja myöhemmin Harvardin yliopistossa, josta valmistui vuonna 1928. Harvardin vuosinaan hän kirjoitti sanoittaja Gus Kahnin kanssa kappaleen ”Coquette”, josta tuli hänen ensimmäisen hittinsä. Tuona aikana hän myös sovitti musiikkia Guy Lombardon ja Paul Whitemanin yhtyeille. Vuosina 1930–1933 hän työskenteli Paramountin elokuvastudiolla sovittajana ja kapellimestarina. Tunnetuimman kappaleensa ”Body and Soul” hän kirjoitti aivan uransa alkuvaiheessa vuonna 1930 näyttelijä-laulajatar Gertrude Lawrencelle. Sanoittajana toimivat Robert Sour, Frank Eyton sekä Edward Heyman, joista jälkimmäinen sanoitti monet Greenin myöhemmistä hiteistä, kuten ”Out of Nowhere”, ”Rain, Rain, Go Away”, ”I Wanna Be Loved” ja ”I Cover the Waterfront”. Muita sanoittajia, joiden kanssa Green työskenteli, olivat Johnny Mercer, Billy Rose ja Ira Gershwin. Myöhemmin Green johti studioyhtyeitä eri radio-ohjelmille, kuten The Jack Benny Show ja The Packard Hour With Fred Astaire. Hän toimi Metro-Goldwyn-Mayerin musiikillisena johtajana vuosina 1949–1959 ja johti 1960-luvun alussa muun muassa Denverin, Philadelphian, San Franciscon ja Los Angelesin sinfoniaorkestereita.
Aiheesta muualla

Johnny Green Internet Movie Databasessa. (englanniksi)
José Haring

José Haring (20. joulukuuta 1940 – 24. joulukuuta 2023) oli brasilialainen roomalaiskatolinen piispa. Hänet vihittiin fransiskaanien papiksi 22. heinäkuuta 1967 ja nimitettiin Limoeiro do Norten hiippakunnan piispaksi 19. tammikuuta 2000. Piispaksi vihkiminen seurasi 20. maaliskuuta. Pääkonsekraattorina toimi José Palmeira Lessa, jota avustivat Martinho Lammers ja João Maria Messi. Hän jäi eläkkeelle toukokuussa 2017.
Johan Carl Emil af Frosterus

Johan Carl Emil af Frosterus (9. huhtikuuta 1830 Helsinki – 31. tammikuuta 1900 Vaasa) oli suomalainen juristi, senaattori, valtiopäivämies ja Vaasan hovioikeuden presidentti.
Frosteruksen vanhemmat olivat piispa Robert Frosterus, jonka lapset aateloitiin isänsä ansioista vuonna 1875, ja Anna Aurora Matilda Lybecker. Hänen puolisonsa vuodesta 1862 oli Sofia Augusta Kellgren (k. 1913). Frosterus tuli ylioppilaaksi 1849 ja valmistui filosofian kandidaatiksi 1853. Tuomarintutkinnon Frosterus suoritti 1859 ja sai varatuomarin arvon 1862. Hän oli Viipurin hovioikeuden ylimääräinen kanslisti vuodesta 1860 ja senaatin oikeusosaston kopisti vuodesta 1863. Keisarin kanslian ja Suomen valtiosihteerinviraston apulaistoimitussihteeri Pietarissa hänestä tuli 1864, toinen toimitussihteeri 1866 ja ensimmäinen toimitussihteeri 1870. Frosterus sai valtioneuvoksen arvon 1874 ja todellisen valtioneuvoksen arvon 1880. Hän oli senaattori senaatin oikeusosastossa 1882–1890 ja sen jälkeen Vaasan hovioikeuden presidentti 1890–1900. Valtiopäivillä Frosterus oli aatelissäädyssä sukunsa edustaja 1877–1878, 1882, 1885 ja 1888.
Pankinjohtaja, valtiopäivämies Charles Emil af Frosterus oli Johan Carl Emil af Frosteruksen poika.
José Guadalupe Padilla Lozano

José Guadalupe Padilla Lozano (12. joulukuuta 1920 – 8. syyskuuta 2013) oli meksikolainen roomalaiskatolinen piispa. Hänet vihittiin papiksi Guadalajaran arkkihiippakuntaan 20. huhtikuuta 1946 ja nimitettiin Veracruzin hiippakunnan johtoon 15. tammikuuta 1963. Piispaksi konsekroinnin suoritti 19. maaliskuuta José Garibi y Rivera, jota avustivat Francisco Javier Nuño y Guerrero ja Manuel Pío López Estrada.
Padilla Lozano osallistui Vatikaanin toiseen kirkolliskokoukseen. Hän jäi eläkkeelle 18. helmikuuta 2000.
Somalian kansalliskirjasto

| Somalian kansalliskirjasto> Maktabadda Qaranka Somaliyeed مكتبة الصومال الوطنية |
| --- | --- |

Osoite:  Mogadishu, Somalia
Sijainti:  Mogadishu, Somalia
Valmistumisvuosi:  1986
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Somalian kansalliskirjasto (somaliksi Maktabadda Qaranka Somaliyeed, arab. مكتبة الصومال الوطنية‎, engl. National Library of Somalia) on Somalian pääkaupungissa Mogadishussa toimiva maansa kansalliskirjasto.
Kansalliskirjaston toiminnot ja vuonna 1986 valmistunut kirjastorakennus vahingoittuivat pahoin sisällissodassa sekä valtion hajoamisen (1991) jälkeisenä sekasorron aikana. Rakennusta on kunnostettu ja kirjastokokoelmia pyritty elvyttämään vuonna 2012 muodostetun liittovaltion aikana. Loppuvuodenna 2016 uutisoitiin aikeista avata kansalliskirjasto uudelleen yleisölle.
Aiheesta muualla

T.S. Rajagopalan (1983) Development of services in the National Library (pdf) (englanniksi) (unesco.org)
Zainab Hassan: Restoring Somalia’s National Library (TEDxMogadishu) (englanniksi) (youtube.com)
Maktabadda Qaranka Somaliyeed / The National Library of Somalia (facebook.com)